 **РЕПУБЛИКА БЪЛГАРИЯ**

Министерство на здравеопазването

Главен държавен здравен инспектор



**ДО**

**Г-Н АНТОН МАРИНОВ АНГЕЛОВ**

**УПРАВИТЕЛ НА „ТОНИ БАД” ООД**

**УЛ. „ЮРИ ВЕНЕЛИН“ № 40, ЕТ. 1**

**ГР. СОФИЯ, П.К. 1000**

**УВАЖАЕMИ ГОСПОДИН АНГЕЛОВ,**

Във връзка с Ваше писмо постъпило в Министерство на здравеопазването с вх. № 13-БП-54/14.03.2024 г. в отговор на наше писмо, с което Ви информирахме чена основание *чл. 18ж, ал. 1 от Закона за защита от вредното въздействие на химичните вещества и смеси* и *чл. 89, пар. 3 от Регламент (ЕС) № 528/2012 на Европейския парламент и на Съвета от 22.05.2012 г. относно предоставянето на пазара и употребата на биоциди* (ОВ, L 167, 27.06.2012 г.), във връзка с *Регламент за изпълнение (ЕС) 2017/1273 на Комисията от 14 юли 2017 година за одобряване на активен хлор, получен от натриев хипохлорит, като съществуващо активно вещество за употреба в биоциди от продуктови типове 1, 2, 3, 4 и 5* (OB, L 184, 15.07.2017 г.), ще бъде отменено: **Разрешение № 0862-1/11.12.2009 г. за предоставяне на пазара на биоцид** с търговско наименование: **„ШПРЕЙ ПРОТИВ МУХЪЛ“**, Ви информираме следното:

Със Закона за изменение и допълнение на Закона за защита от вредното въздействие на химичните вещества и смеси (обн., ДВ, бр. 102 от 2015 г.) беше въведено задължениетолицата, притежаващи разрешения, да подават в едномесечен срок от влизането в сила на този закон в Министерството на здравеопазването документи, доказващи, че доставчикът на активните вещества или доставчикът на биоцида е включен в списъка на Европейската агенция по химикали по чл. 95 (1) на Регламент (ЕС) № 528/2012 за продуктовите типове, към които спада биоцидът, както и задължението лицата, които до влизането в сила на този закон притежават разрешения за пускане на пазара на биоциди, представляващи смеси по смисъла на Регламент (ЕО) № 1272/2008 (CLP) и класифицирани съгласно изискванията на наредбата по чл. 5, ал. 2, да подават в Министерството на здравеопазването заявление за изменение на разрешението в срок до 1 юни 2017 г. Съгласно разпоредбите на ЗЗВВХВС министърът на здравеопазването отменя издадените до влизането в сила на този закон разрешения, за които в срока посочен по-горе не са подадени заявления за изменение.

В срок до 01.06.2017 г. не е подадено заявление за изменение на Разрешение № 0862-1/11.12.2009 г. за предоставяне на пазара на биоцид „ШПРЕЙ ПРОТИВ МУХЪЛ“ с цел привеждане в съответствие с Регламент (ЕО) № 1272/2008 на Европейския парламент и на Съвета от 16.12.2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006. В министерство на здравеопазването не е постъпвала и информация за доставчика на активното вещество, съдържащо са в състава на биоцида.

Предвид гореизложеното и на основание чл. 34, ал. 3 от Административнопроцесуалния кодекс имате право в 7-дневен срок от датата на получаване на настоящото писмо да изразите становище, както и да направите писмени искания и възражения по случая.

С цел изясняване на фактите и обстоятелствата от значение за случая, моля да ни информирате в случай, че сте подали заявление до Министерството на здравеопазването за изменение на разрешението с цел привеждане в съответствие с Регламент (ЕО) № 1272/2008 на Европейския парламент и на Съвета от 16.12.2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006. Необходимо е да посочите съответния входящ номер на заявлението, номер на разрешението и наименование на биоцида.

Информираме Ви, че индивидуалният административен акт за отмяна на разрешението за предоставяне на пазара на биоцида ще бъде издадено, след като се изяснят фактите и обстоятелствата от значение за конкретния случай и се обсъдят изразените становища и направените възражения от Ваша страна в указания срок.

С уважение,



**ДОЦ. Д-Р АНГЕЛ КУНЧЕВ, ДМ**

*Главен държавен здравен инспектор*